DECIZIA COMISIEI
din 8 iulie 2009
de modificare a apendicelui la anexa VI la Actul de aderare a Bulgariei și a României în ceea ce privește anumite unități de prelucrare a laptelui din Bulgaria
[notificată cu numărul C(2009) 5314]
(Text cu relevanță pentru SEE)
(2009/537/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Actul de aderare a Bulgariei și a României, în special anexa VI capitolul 4 secțiunea B litera (f) primul paragraf,
întrucât:
(1)
Prin Actul de aderare a Bulgariei și a României, Bulgariei i-au fost acordate perioade de tranziție pentru a li se permite anumitor unități de prelucrare a laptelui să se conformeze cerințelor Regulamentului (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (1).
(2)
Bulgaria a oferit garanții conform cărora trei unități de prelucrare a laptelui și-au încheiat procesul de modernizare și respectă în prezent pe deplin cerințele legislației comunitare. Una dintre aceste unități este autorizată să primească și să prelucreze fără separare lapte crud care respectă cerințele și lapte crud care nu respectă cerințele. Aceasta ar trebui, prin urmare, să fie adăugată pe lista din capitolul I al apendicelui la anexa VI. O unitate de prelucrare a laptelui în prezent pe lista din capitolul I va prelucra numai lapte crud care respectă cerințele și, prin urmare, va fi considerată drept unitate de prelucrare a laptelui aprobată de UE. Respectiva unitate ar trebui, prin urmare, să fie eliminată de pe lista din capitolul I al apendicelui la anexa VI.
(3)
Prin urmare, apendicele la anexa VI la Actul de aderare a Bulgariei și a României ar trebui modificat în consecință.
(4)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Apendicele la anexa VI la Actul de aderare a Bulgariei și a României se modifică în conformitate cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 8 iulie 2009.